ໄຊຍະບູລີ ສຳເລັດການສອບເສັງຈົບຊັ້ນມັດທະຍົມຕົ້ນ ມ.4
ໂດຍ: ບຸນທີ ແສງຈັນທະລາ
ການສອບເສັງຈົບຊັ້ນມັດທະຍົມຕົ້ນ ມ4 ທົ່ວເມືອງໄຊຍະບູລີສົກປີນີ້ ໄດ້ຈັດຂຶ້ນໃນວັນທີ 17 ມິຖຸນາ ແລະ ກໍໄດ້ສຳເລັດລົງໃນວັນທີ 19 ຂອງເດືອນດຽວກັນທີ່ສູນສອບເສັງໂຮງຮຽນມັດທະຍົມຕອນຕົ້ນສຶກສາສົມບູນເອກະພາບ ເມືອງໄຊຍະບູລີ ເຂົ້າຮ່ວມເປັນປະທານເປີດຫົວບົດສອບເສັງຂອງ ທ່ານ ດາວເລຶອງ ສຸກຜາລີ ຮອງຫົວໜ້າຫ້ອງການສຶກສາ ແລະ ກີລາເມືອງໄຊຍະບູລີ ມີອາ ຈານ ບຸນທັນ ສັດທາວັນ ອຳນວຍການໂຮງຮຽນມັດທະຍົມສຶກສາສົມບູນເອກະພາບມີຄູອາຈານ ແລະ ນ້ອງນັກຮຽນເຂົ້າຮ່ວມ.
ທ່ານ ດາວເລຶອງ ສຸກຜາລີ ໄດ້ຂຶ້ນຜ່ານກົດລະບຽບໃນການສອບເສັງຄັ້ງນີ້ເພື່ອເຮັດໃຫ້ຜົນການສອບເສັງມີຄຸນນະພາບ ແລະ ໄດ້ຕາມລະດັບຄາດໝາຍທີ່ທາງສຶກສາເມືອງກໍຄືພະແນກສຶກສາແຂວງວາງອອກການສອບເສັງຈົບຊັ້ນມັດທະຍົມຕົ້ນ ມ.4 ສົກປີ 20132014 ທົ່ວເມືອງໄຊຍະບູລີ ມີທັງໝົດ 4 ສູນສອບເສັງມີນັກຮຽນສອບເສັງທັງໝົດ 1.010 ຄົນ ຍິງ 505 ຄົນເຊັ່ນ ສູນສອບເສັງໂຮງຮຽນມັດທະຍົມສຶກສາສົມບູນເອກະພາບທີ່ມາຈາກ 5 ໂຮງຮຽນ ມີນັກສອບທັງໝົດ 240 ຄົນ ຍິງ 110 ຄົນ ມີ 12 ຫ້ອງສອບເສັງສູນສອບເສັງມັດທະຍົມສຶກສາສົມບູນ ມີສອງ ໂຮງຮຽນມີນັກຮຽນສອບເສັງທັງໝົດ 337 ຄົນ ຍິງ 177 ຄົນ ມີ 15 ຫ້ອງສອບເສັງສູນສອບເສັງມັດທະຍົມສົມບູນນາຕາກ ມີ 6 ໂຮງຮຽນມີນັກຮຽນເຂົ້າສອບເສັງທັງໝົດ 230 ຄົນ ຍິງ 113 ຄົນ ມີ 11 ຫ້ອງສອບເສັງ ແລະ ສູນສອບເສັງໂຮງຮຽນມັດທະຍົມສົມບູນພັດທະນາ ມີ 2 ໂຮງຮຽນມີນັກຮຽນເຂົ້າສອບເສັງທັງໝົດ 203 ຄົນ ຍິງ 105 ຄົນ ມີ 9 ຫ້ອງ ສອບເສັງວິຊາທີ່ນຳສອບເສັງຈົບຊັ້ນມັດທະຍົມ ມ.4 ຄັ້ງນີ້ປະກອບ ມີ 5 ວິຊາຫຼັກຄື: ວິຊາພາສາລາວວັນນະຄະດີວິຊາສຶກສາພົນລະເມືອງ ວິຊາວິທະຍາສາດສັງຄົມ ວິຊາວິທະຍາທຳມະຊາດ ແລະ ວິຊາຄະນິດສາດ.
ເນມາ ມີລຸ້ນລົງຊ່ວຍທີມປະທະກັບບ ໂຄລົມບີ (5)
ວວສ ຫຼວງພະບາງສ້າງຂະບວນທຳລາຍບ່ອນເພາະພັນຍຸງລາຍ (3)
ແຂ່ງຂັນກີລາບານຟຸດຊໍ ຊີງຂັນຫົວຫນ້າ ພະແນກ ຖວທ ແຂວງຈຳປາສັກ (9)
ຫຼວງນ້ຳທາ ສ້າງນັກກົດໝາຍອອກຮັບໃຊ້ສັງຄົມໄດ້ອີກເກືອບ 40 ຄົນ (25)
ວຽກງານການສຶກສາຢູ່ເມືອງລະມາມ ມີທ່າຂະຫຍາຍຕົວ (20)